पाएं अपने शहर की ताज़ा ख़बरें और फ्री ई-पेपरडाउनलोड करें
थाना कैंट के एडिशनल एसएचओ सब इंस्पेक्टर जसवंत सिंह को सस्पेंड करके पुलिस लाइन भेजकर विभागीय जांच शुरू की गई है। वह करीब 2 दशक से थाना कैंट में तैनात था। मुंशी से लेकर सब इंस्पेक्टर तक की तरक्की भी इसी थाने में मिली।
एडीसीपी सिटी-2 अश्वनी कुमार ने बताया कि जसवंत सिंह अपने पद का गलत इस्तेमाल कर पब्लिक को तंग करता रहा। उसके खिलाफ जांच शुरू की गई है। जांच में कैंट के गणमान्य भी सामने आए, जिन्होंने जसवंत की पोल खोल दी। जसवंत की यारी गलत लोगों से थी और पब्लिक को तंग करता था। करीब 2 दशक तक एक ही थाने में रहने के कारण वह एरिया का भेदी हो गया था। उसका तबादला हो जाता था तो कुछ ही दिन में सेटिंग कर लौट आता था।
एडीसीपी सिटी-2 अश्वनी कुमार ने जांच रिपोर्ट में सब इंस्पेक्टर जसवंत सिंह को कसूरवार बताया। इसके बाद पुलिस कमिश्नर गुरप्रीत सिंह भुल्लर ने एडीसीपी की सिफारिश पर सब इंस्पेक्टर जसवंत सिंह को सस्पेंड कर पुलिस लाइन भेज दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn